**משאבי אנוש** ‏

 ‏31 אוגוסט, 2023

***מודעת דרושים***

**דרוש/ה**: **מ"מ מנהל אגף פיקוח על הבנייה**

**היקף המשרה**: מלאה

**דרגת המשרה:** 42-44 בדירוג האקדמאי / חוזה בכפוף לאישור

**תיאור התפקיד**:

* אחריות על תחום האכיפה פיקוח וביקורת במנהל הנדסה .
* פיקוח ומעקב על הבניה במרחב העירוני
* איסוף מידע וניתוחו לפיתוח אמצעי אכיפה ומעקב עבירות בניה, אתרי בניה ,מבנים מסוכנים ועבירות סביבתיות.
* אכיפת חוק התכנון הבנייה ותקנותיו וכן חוקי עזר עירוניים הנוגעים לאכיפה בתחום הבינוי.
* פיקוח על ביצוע הבקשות להיתרים ע"פ ההיתרים שאושרו לרבות שימושים והתאמתם לתוכנית החלה במקרקעין. מניעת ביצוע עובדות מוגמרות של חריגות בנייה או שימוש העלולות לשבש ביצוע תכנון ע"פ התוכניות שאושרו.
* ביצוע ביקורת מבנים לשלב אישור חיבור לתשתיות והוצאת תעודת גמר והכנה לאישור מסמכי תחילת עבודות.
* פיקוח ואכיפה בכל הקשור למבנים מסוכנים
* ביקורות לעניין בקשות לרישוי עסקים בבקשות המוגשות במנהל ההנדסה לעניין רישוי עסקים, התאמתם להיתר שניתן ולתוכנית החלה במקרקעין.
* טיפול בפניות ציבור דרך המוקד העירוני הן גורמי חוץ והן דרך פניות ישירות לאגף.
* ליווי ביצוע, מעקב ובקרה על תכניות העבודה המחלקתיות.
* קידום תהליכי ניהול ידע ארגוני במחלקות, פיתוח ושיפור תהליכי עבודה ובקרה באופן שוטף מול יחידות המנהל והיחידות הכפופות בפרט.
* קידום ,ליווי ומעקב תיקי תלונה ותביעה ,הופעה מול הערכאות ככל שיידרש
* קידום והטמעת תהליכי דיגיטציה במחלקות תחת אחריותו וטיפול בנושאי מחשוב שוטפים.
* אחריות לטיפול ולהטמעת תהליכי שירות ומידע למקבלי השירות במחלקות .
* כל מטלה נוספת שתוטל על ידי מהנדסת העיר.
1. **השכלה ודרישות מקצועיות**

בעל תואר אקדמי, שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ. או הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 או תעודת סמיכות לרבנות ("יורה יורה") לפי אישור הרבנות הראשית לישראל או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר). **(יש לצרף צילום תעודת השכלה)**

1. **ניסיון**
2. **ניסיון מקצועי**

**עבור בעל תואר שני או תואר ראשון בהנדסה או באדריכלות:** 3 שנות ניסיון בתחום הפיקוח והאכיפה כמפקח תכנון ובניה מוסמך או שלוש שנות ניסיון כחוקר בגוף ציבורי מוכר או שלוש שנות ניסיון בפיקוח **או** אכיפה בתחומים סביבתיים.

**עבור בעל תואר ראשון:** 4 שנות ניסיון בתחומים המפורטים לעיל

**עבור הנדסאי רשום:** 5 שנות ניסיון בתחומים המפורטים לעיל

**עבור טכנאי רשום:** 6 שנות ניסיון בתחומים המפורטים לעיל

**(יש לצרף אישורי העסקה המפרטים את הגדרת התפקיד, תיאור התפקיד, היקף המשרה ותאריכי העסקה מדוייקים).**

1. **ניסיון ניהולי**

ניסיון בניהול צוות עובדים - יתרון

1. **דרישות נוספות**
* **מועמד יחויב לסיים בהצלחה קורס הכשרה למנהלי פיקוח, לא יאוחר משנה וחצי מתחילת מינויו.**

**מועמד שאינו בעל הסמכת מפקח בכיר של היחידה הארצית, יחויב בנוסף לעבור בהצלחה קורס הכשרה למפקחים בכירים, לא יאוחר משנה מתחילת מינויו.**

1. רישיון נהיגה בתוקף
2. יישומי מחשב – היכרות עם תוכנות ה Office
* **יש למלא ולצרף טופס הצהרה על קרובי משפחה בעיריית בת ים (קישור באתר המכרזים של עיריית בת ים).**

הגשת קו"ח (בצירוף מסמכים ותעודות השכלה המעידים על הכישורים הנדרשים) יש להגיש באמצעות מייל: Michrazim.hr@bat-yam.muni.il, עד לתאריך **10.9.23** (עד השעה 12:00).

 בכבוד רב,

 לאוניד סמוליאנוב

 סמנכ"ל פיתוח הון אנושי